ສະຫະຣັດບໍ່ມີນະໂຍບາຍ ທີ່ຈະຮັບເອົາຊາວມົ້ງທີ່ ບ້ານຫ້ວຍນ້ຳຂາວມ ມາຕັ້ງຖິ່ນຖານທີ່ອາເມຣິກາ 
ສະຫະຣັດບໍ່ມີນພໂຍບາຍທີ່ຈະຮັບເອົາຊາວມົ້ງທີ່ຫ້ວຍນ້ຳຂາວ ມາຕັ້ງຖິ່ນຖານທີ່ອາເມຣິກາ 
ເຈົ້າໜ້າທີ່ລະດັບສູງຂອງສະຫະຣັດອາເມຣິ ກາ ຢືນຢັນກັບແກນນຳຊາວມົ້ງຢູ່ສູນຮອງ ຮັບຊົ່ວຄາວບ້ານຫ້ວຍນ້ຳຂາວວ່າລັດຖະ ບານສະຫະຣັດບໍ່ມີແນວທາງນະໂຍບາຍທີ່ ຈະຮັບເອົາຊາວມົ້ງໄປຕັ້ງຖິ່ນຖານໃໝ່ຢູ່ໃນ ສະຫະຣັດອາເມຣິກາໃນຂະນະທີ່ແກນນຳ ຊາວມົ້ງກໍຍັງຄົງຮຽກຮ້ອງຂໍໃຫ້ອົງການຂ້າ ຫລວງໃຫຍ່ຜູ້ລີ້ໄພແຫ່ງອົງການສະຫະປະຊາຊາດ ຫລືUNHCR ເຂົ້າໄປມີສ່ວນຮ່ວມ ໃນການພິຈາລະນາກ່ຽວກັບສະຖານະພາບຂອງບັນດາຊາວມົ້ງທຸກຄົນດ້ວຍ ທ້າວ ຈົງເຈີ ລໍ້,ແກນນຳຊາວມົ້ງລາວທີ່ສູນຮອງຮັບຊົ່ວຄາວບ້ານຫ້ວຍນ້ຳຂາວໃນເຂດ ອຳເພີເຂົາຄໍ້,ຈັງຫວັດເພັດສະບູນ,ທາງພາກເໜືອຕອນຫລ່າງຂອງປະເທດໄທຊຶ່ງໄດ້ພົບ ປະກັບບັນດາຄະນະຜູ້ແທນຂອງກະຊວງການຕ່າງປະເທດສະຫະຣັດອາເມຣິກາ ໂດຍມີ ທ່ານ Samanuel Witten ຮອງຜູ້ຊ່ວຍລັດຖະມົນຕີວ່າການກະຊວງຕ່າງປະເທດຂອງ ສະຫະຣັດເປັນຫົວໜ້າຄະນະໃນການເດີນທາງໄປກວດຢ້ຽມແລະຮັບຊາບຂໍ້ມູນກ່ຽວກັບ ມາດຕະການຕ່າງໆທີ່ກອງທັບພາກທີ່ 3 ຂອງໄທໄດ້ປະຕິບັດຕໍ່ບັນດາຊາວມົ້ງຢູ່ສູນຮອງ ຮັບຊົ່ວຄາວດັ່ງກ່າວເມື່ອວັນທີ 30 ກໍລະກົດທີ່ຜ່ານມານີ້ ໄດ້ໃຫ້ການຢືນຢັນພາຍຫລັງ ຈາກການພົບປະດັ່ງກ່າວວ່າ ຕອນນີ້ຊາວມົ້ງ ທີ່ຢູ່ສູນຮອງຮັບບ້ານຫ້ວຍນ້ຳຂາວ, ບໍ່ມີໂອ ກາດຈະໄດ້ໄປຕັ້ງຖິ່ນຖານໃໝ່ທີ່ສະຫະຣັດອາເມຣິກາແລ້ວແລະບອກວ່າພວກມົ້ງເຫລົ່ານີ້ ຍັງບໍ່ຢາກກັບຄືນໄປລາວ ຊຶ່ງນີ້ກໍໝາຍຄວາມວ່າບັນດາຊາວມົ້ງລາວ ທີ່ອາໃສຢູ່ສູນຮອງຮັບຊົ່ວຄາວບ້ານຫ້ວຍ ນ້ຳຂາວ, ໃນທຸກ,ມື້ນີ້, ນອກຈາກຈະບໍ່ມີໂອ ກາດໄດ້ເດີນທາງໄປຕັ້ງຖິ່ນຖານໃໝ່ຢູ່ໃນ ສະຫະຣັດອາເມຣິກາ ແລ້ວກໍຍັງຈະຕ້ອງ ຖືກສົ່ງກັບຄືນໄປນຳພູມລຳເນົາເດີມຢູ່ໃນ ປະເທດລາວຂອງພວກຕົນຕາມແຜນການ ທີ່ທາງການລາວແລະໄທໄດ້ກຳນົດເອົາໄວ້ກໍຄືການທີ່ຈະຮ່ວມກັນດຳເນີນການສົ່ງແລະຮັບ ເອົາຊາວມົ້ງເຫລົ່ານີ້ໃຫ້ແລ້ວເສັດທັງໝົດພາຍໃນທ້າຍປີ 2009ນີ້ ນັ້ນເອງ ແຕ່ຢ່າງໃດກໍຕາມທ້າວ ຈົງ ເຈີ ລໍ້ ໃນຖານະແກນນຳຂອງຊາວມົ້ງລາວ ທີ່ພັກອາໃສ ຢູ່ສູນຮອງຮັບຊົ່ວຄາວບ້ານຫ້ວຍນ້ຳຂາວນັ້ນກໍໄດ້,ຖະ,ແຫລງຮຽກຮ້ອງວ່າທາງການລາວ ແລະ ໄທຄວນທີ່ຈະເປີດໂອກາດໃຫ້ສຳນັກງານຂ້າຫລວງໃຫຍ່ຜູ້ລີ້ໄພແຫ່ງອົງການສະຫະ ປະຊາຊາດ ຫລື UNHCR ເຂົ້າມາມີສ່ວນຮ່ວມໃນການພິຈາລະນາເຖິງສະຖານະພາບ ຂອງຊາວມົ້ງກ່ອນທີ່ຈະຕັດສິນໃຈແລະດຳເນີນການສົ່ງຊາວມົ້ງກັບຄືນໄປລາວດ້ວຍ ທັງນີ້ກໍເພາະວ່າໃນຄວາມເປັນຈິງແລ້ວມີຊາວມົ້ງລາວຢູ່ສອງກຸ່ມດ້ວຍກັນ ທີ່ພັກອາໃສຢູ່ ໃນສູນຮອງຮັບຊົ່ວຄາວບ້ານຫ້ວຍນ້ຳຂາວ,ຊຶ່ງກໍຄື ຊາວມົ້ງປ່າ ແລະ ຊາວມົ້ງທີ່ເປັນອາ ດີດທະຫານຂອງ CIA ກັບອີກກຸ່ມໜຶ່ງຊຶ່ງເປັນຊາວມົ້ງລາວທີ່ເປັນຊາວບ້ານທຳມະດາ ທີ່ ອົບພະຍົບມາດ້ວຍເຫດຜົນທາງເສດຖະກິດຊຶ່ງໃນປະເພດທີສອງນີ້ສາມາດທີ່ຈະສົ່ງກັບ ຄືນໄປລາວໄດ້,ຢູ່ແລ້ວ ສ່ວນຊາວມົ້ງໃນປະເພດທຳອິດຫລື ກຸ່ມທຳອິດຊຶ່ງມີຢູ່ປະມານ 2 000 ກວ່າຄົນນັ້ນ ຍ່ອມບໍ່ສາມາດທີ່ຈະຖືກສົບກັບຄືນໄປປະເທດລາວໄດ້ເນື່ອງຈາກວ່າໄດ້ຖືກທາງການ ລາວດຳເນີນມາດຕະການປາບປາມມາຢ່າງຕໍ່ເນື່ອງຈຶ່ງໄດ້ພາກັນອົບພະຍົບໜີໄພສົງຄາມ ມາຢູ່ໃນປະເທດໄທນັ້ນເອງ ຫາກແຕ່ວ່າທາງການລາວກໍໄດ້ຖະແຫລງການ ປະຕິເສດມາໂດຍຕະຫລອດເຊັ່ນກັນວ່າ ບໍ່ມີ ການປາບປາມຊາວມົ້ງຢູ່ໃນລາວແລະກະແສ ຂ່າວທີ່ເກີດຂຶ້ນດັ່ງກ່າວນີ້ກໍເປັນຍ້ອນວ່າກຸ່ມ ຄົນບໍ່ດີໃນຕ່າງປະເທດຕ້ອງການທີ່ຈະບ່ອນທຳ ລາຍພາບພົດຂອງລັດຖະບານລາວໃນເວທີສາ ກົນ ສ່ວນໃນຊ່ວງເດືອນກຸມພາປີນີ້ທ່ານ ພົນຈັດຕະວາບົວສ້ຽງ ຈຳປາພັນ ຮອງຫົວໜ້າກົມໃຫຍ່ເສນາທິການກອງທັບປະຊາຊົນ ລາວ ຊຶ່ງໄດ້ເດີນທາງໄປກວດຢ້ຽມສູນຮອງຮັບຊົ່ວຄາວບ້ານຫ້ວຍນ້ຳຂາວມາແລ້ວນັ້ນກໍ ໄດ້ຢືນຢັນກັບບັນດາແກນນຳຊາວມົ້ງວ່າຈະໃຫ້ການເບິ່ງແຍງຊາວມົ້ງທຸກຄົນເປັນຢ່າງດີ ກັບທັງຍັງຈະລົບລ້າງບັນດາຄວາມຜິດຕ່າງໆໃຫ້ໃນທຸກກໍລະນີອີກດ້ວຍ ຟັງສຽງລາຍງານ ເພື່ອລາຍລະອຽດເພິ່ມຕື່ມ